Protokol o podmienkach a spôsobe prijatia Bulharskej republiky a Rumunska do Európskej únie - Príloha VII:Zoznam uvedený v článku 20 protokolu: prechodné opatrenia Rumunsko - 4.Politika hospodárskej súťaže - A.Fiškálna pomoc



Úradný vestník L 157 , 21/06/2005 S. 0143 - 0145



A. FIŠKÁLNA POMOC 1. Zmluva o Ústave pre Európu časť III hlava III kapitola I oddiel 5, Pravidlá hospodárskej súťaže a) Bez ohľadu na články III-167 a III-168 ústavy podnikom, ktoré získali osvedčenie o trvalom investorovi v znevýhodnenej oblasti pred 1. júlom 2003, môže Rumunsko naďalej poskytovať oslobodenie od dane z príjmu právnických osôb na základe vládneho núdzového nariadenia č. 24/1998 o znevýhodnených oblastiach v zmenenom a doplnenom znení: - pre 3 znevýhodnené oblasti (Brad, Valea Jiului, Bălan) do 31. decembra 2008 vrátane, - pre 22 znevýhodnených oblastí (Comăneşti, Bucovina, Altân Tepe, Filipeşti, Ceptura, Albeni, Schela, Motru Rovinari, Rusca Montană, Bocşa, Moldova Nouă-Anina, Baraolt, Apuseni, Ştei-Nucet, Borod Şuncuiuş-Dobreşti-Vadu Crişului, Popeşti-Derna-Aleşd, Ip, Hida-Surduc- Jibou-Bălan, Şărmăşag-Chiejd-Bobota, Baia Mare, Borşa Vişeu, Rodna) do 31. decembra 2009 vrátane, - pre 3 znevýhodnené oblasti (Cugir, Zimnicea, Copşa Mică) do 31. decembra 2010 vrátane; za týchto podmienok: - štátna pomoc sa udeľuje na regionálne investície: - čistá intenzita takejto regionálnej pomoc nepresiahne podiel 50 % čistého ekvivalentu podpory. Tento strop možno zvýšiť pre malé a stredné podniky o 15 percent za predpokladu, že celková čistá intenzita pomoci nepresiahne 75 %, - ak podnik pôsobí v odvetví automobilového priemyslu [4], nesmie celková pomoc presiahnuť 30 % oprávnených investičných nákladov, - obdobie pre výpočet pomoci, ktorá spadá pod vyššie uvedené stropy, začína 2. januára 2003; všetka pomoc, o ktorú bolo požiadané a ktorá bola priznaná na základe príjmov spred tohto dátumu, sa do výpočtu nezahŕňa, - na účely výpočtu celkovej pomoci sa zohľadní všetka pomoc poskytnutá oprávnenému subjektu vo vzťahu k oprávneným nákladom vrátane pomoci poskytnutej podľa iných systémov pomoci a bez ohľadu na to, či bola pomoc poskytnutá z miestnych, regionálnych, štátnych zdrojov alebo zo zdrojov Spoločenstva, - oprávnené náklady sa definujú na základe usmernení o vnútroštátnej regionálnej pomoci [5], - oprávnené náklady, ktoré možno zohľadniť, sú náklady, ktoré vznikli medzi 2. októbrom 1998 (t. j. dátumom nadobudnutia platnosti systému podľa vládneho núdzového nariadenia č. 24/1998 o znevýhodnených oblastiach) a 15. septembrom 2004. b) Rumunsko podá Komisii: - dva mesiace po dni pristúpenia informácie o dodržaní podmienok stanovených vyššie, - do konca decembra 2010 informácie o oprávnených investičných nákladoch, ktoré oprávneným subjektom skutočne vznikli podľa vládneho núdzového nariadenia č. 24/1998 o znevýhodnených oblastiach v zmenenom a doplnenom znení a o celkovej výške pomoci, ktorú oprávnené subjekty získali, a - polročné správy o monitorovaní pomoci poskytnutej oprávneným subjektom v odvetví automobilového priemyslu. 2. Zmluva o Ústave pre Európu, časť III hlava III kapitola I oddiel 5, Pravidlá hospodárskej súťaže a) Bez ohľadu na články III-167 a III-168 ústavy, podnikom, ktoré podpísali obchodné zmluvy so správami oblastí voľného obchodu pred 1. júlom 2002 môže Rumunsko naďalej poskytovať oslobodenia od poplatkov na základe zákona č. 84/1992 o oblastiach voľného obchodu v zmenenom a doplnenom znení do 31. decembra 2011 za týchto podmienok: - štátna pomoc sa udeľuje na regionálne investície: - čistá intenzita takejto regionálnej pomoc nepresiahne podiel 50 % čistého ekvivalentu podpory. Tento strop možno zvýšiť pre malé a stredné podniky o 15 percent za predpokladu, že celková čistá intenzita pomoci nepresiahne 75 %, - ak podnik pôsobí v odvetví automobilového priemyslu [6], nesmie celková pomoc presiahnuť 30 % oprávnených investičných nákladov, - obdobie pre výpočet pomoci, ktorá spadá pod vyššie uvedené stropy, začína 2. januára 2003; všetka pomoc, o ktorú bolo požiadané a ktorá bola priznaná na základe príjmov spred tohto dátumu, sa do výpočtu nezahŕňa; - na účely výpočtu celkovej pomoci sa zohľadní všetka pomoc poskytnutá oprávnenému subjektu vo vzťahu k oprávneným nákladom vrátane pomoci poskytnutej podľa iných systémov pomoci a bez ohľadu na to, či bola pomoc poskytnutá z miestnych, regionálnych, štátnych zdrojov alebo zo zdrojov Spoločenstva; - oprávnené náklady budú definované na základe usmernení o vnútroštátnej regionálnej pomoci [7], - oprávnené náklady, ktoré možno zohľadniť, sú náklady, ktoré vznikli medzi 30. júlom 1992 (t. j. dátumom nadobudnutia platnosti systému podľa zákona č. 84/1998 o znevýhodnených oblastiach) a 1. novembrom 2004. b) Rumunsko podá Komisii: - dva mesiace po dni pristúpenia informácie o dodržaní podmienok stanovených vyššie, - do konca decembra 2011 informácie o oprávnených investičných nákladoch, ktoré oprávneným subjektom skutočne vznikli podľa zákona č. 84/1992 o oblastiach voľného obchodu v zmenenom a doplnenom znení a o celkovej výške pomoci, ktorú oprávnené subjekty získali, a - polročné správy o monitorovaní pomoci poskytnutej oprávneným subjektom v odvetví automobilového priemyslu. [4] V zmysle prílohy C oznámenia Komisie - multisektorálny rámec o regionálnej pomoci pre veľké investičné projekty (Ú. v. ES C 70, 19.3.2002, s. 8), oznámenie naposledy zmenené a doplnené a uverejnené v Ú. v. EÚ C 263, 1.11.2003, s. 3. [5] Ú. v. ES C 74, 10.3.1998, s. 9. Usmernenia naposledy zmenené a doplnené a uverejnené v Ú. v. ES C 258, 9.9.2000, s. 5. [6] V zmysle prílohy C oznámenia Komisie - multisektorálny rámec o regionálnej pomoci pre veľké investičné projekty (Ú. v. ES C 70, 19.3.2002, s. 8), oznámenie naposledy zmenené a doplnené a uverejnené v Ú. v. EÚ C 263, 1.11.2003, s. 3. [7] Ú. v. ES C 74, 10.3.1998, s. 9. Usmernenia naposledy zmenené a doplnené a uverejnené v Ú. v. ES C 258, 9.9.2000, s. 5. --------------------------------------------------